Za ostala značenja, vidi Trenčín (razvrstavanje).
  
Koordinate: 48° 53' SG Š, 18° 02' IGD

**Trenčin** (slov. *Trenčín*, mađ. *Trencsén*, nem. *Trentschin*, lat. *Laugaricio*) je deveti po veličini grad u Slovačkoj i upravno središte istoimenog Trenčinskog kraja.

Trenčin je poznat po dve stvari. Nad gradom dominira srednjovekovna tvrđava tzv. *Trenčinski grad*, a sam grad vodi poreklo još od Rimljana o čemu svedoči uklesani natpis „*Laugaricio*" iz 179. godine.

Prirodni uslovi
---------------

Trenčin je smešten u zapadnom deo države, nedaleko od granice sa Češkom (12 km). Prestonica države, Bratislava, nalazi se 120 km južno.

**Reljef**: Trenčin se razvio u istoimenoj Trenčinskoj kotlini, koju pravi reka Vah. Nadmorska visina grada je oko 210 metara. Obližnje planine pripadaju planinskom vencu Karpata. Zapadno od grada je izdižu se Bijeli Karpati, dok se istočno izdižu Stražovske vrhi.

**Klima**: Klima u Trenčinu je umereno kontinentalna.

**Vode**: Kroz grad protiče najveća reka u Slovačkoj, Vah, u središnjem delu svog toka. Ona deli grad na zapadni i istočni deo.

Istorija
--------

Ljudska naselja na ovom prostoru datiraju još iz praistorije. U vreme starog Rima ovde je bila granica carstva, uvek nestabilna i sa sukobima. Naselje pod današnjim imenom prvi put se spominje u 7. veku, a status slobodnog grada dobija krajem 11. veka. Tokom sledećih vekova grad je bio u sastavu Ugarske. U drugoj polovini 19. veka grad je doživeo nagli razvoj i brojčano narastao.

Krajem 1918. g. grad je postao deo novoosnovane Čehoslovačke. U vreme komunizma grad je naglo industrijalizovan, pa je došlo do naglog povećanja stanovništva. Posle osamostaljenja Slovačke grad je postao njeno značajno središte, ali je došlo i do problema vezanih za prestruktuiranje privrede. Staro gradsko jezgro je obnovljeno poslednjih godina.

Stanovništvo
------------

Danas Trenčin ima oko 57.000 stanovnika i poslednjih godina broj stanovnika stagnira.

**Etnički sastav**: Po popisu iz 2001. g. sastav je sledeći:

* Slovaci - 95,3%,
* Česi - 2,4%,
* ostali - 2,3%.

**Verski sastav**: Po popisu iz 2001. g. sastav je sledeći:

* Rimokatolici - 65,8%,
* Ateisti - 22,3%,
* Luterani - 7,1%,
* ostali.

Gradovi prijatelji
------------------

Trenčin; hotel Tatra iznad kojega se prostire stari Trenčinski grad
* Francuska Cran-Gevrier, Francuska
* Češka Uherské Hradiště, Češka
* Češka Zlín, Češka
* Poljska Tarnów, Poljska
* Italija Casalecchio di Reno, Italija
* Mađarska Békéscsaba, Mđarska
* Srbija Kragujevac, Srbija
* Turska Beşiktaş, Istanbul, Turska

Galerija slika
--------------

* Trenčinski gradTrenčinski grad
* Pogled na stari deo grada sa Trenčinskog gradaPogled na stari deo grada sa Trenčinskog grada
* Gradska katedralaGradska katedrala
* Trenčinska sinagogaTrenčinska sinagoga

Vidi još
--------

* Trenčinski grad

Spoljne veze
------------

* www.trencin.sk Zvanična stranica grada Trenčina

***Trenčín*** na Wikimedijinoj ostavi

| * p
* r
* u
Gradovi u Republici Slovačkoj |
| --- |
| Više od 100.000stanovnika | **Bratislava** †  • **Košice** † |
| Između 100.000 i50.000 stanovnika | **Prešov** †  • **Njitra** †  • **Žilina** †  • **Banska Bistrica** †  • **Trnava** †  • **Martin**  • **Trenčin** †  • **Poprad**  • **Prjevidza** |
| Između 50.000 i20.000 stanovnika | **Zvoljen**  • **Povaška Bistrica**  • **Nove Zamki**  • **Mihalovce**  • **Spiška Nova Ves**  • **Komarno**  • **Ljevice**  • **Humenje**  • **Bardjejov**  • **Liptovski Mikulaš**  • **Pještjani**  • **Ružomberok**  • **Topoljčani**  • **Lučenjec**  • **Čadca**  • **Dubnjica na Vahu**  • **Rimavska Sobota**  • **Partizanske**  • **Šalja**  • **Hlohovec**  • **Dunajska Streda**  • **Vranov na Toploj**  • **Brezno**  • **Trebišov**  • **Novo Mesto na Vahu**  • **Snjina**  • **Senjica**  • **Pezinok**  • **Banovce na Bebravi** |
| † Sedišta slovačkih krajeva |